##### ZMLUVA O DIELO

**uzavretá podľa ust. § 536 a nasl. Obchodného zákonníka č. 513/1991 Zb. v znení neskorších predpisov medzi týmito zmluvnými stranami:**

**I.**

**Zmluvné strany**

**Objednávateľ**:

Sídlo:

Štatutárny zástupca:

IČO:

DIČ:

a

**Zhotoviteľ:**

Sidlo:

Štatutárny orgán:

ICO:

IČ DPH:

**II.**

**Predmet zmLuvy**

1. Predmetom tejto zmluvy, dielom je realizácia stavby „ \_\_\_\_\_\_\_\_\_\_\_\_\_\_“ v \_\_\_\_\_\_\_\_ v zmysle cenovej ponuky ktorá tvorí nedeliteľnú prílohu č. 1 k tejto zmluvy. Súčasťou tohto diela je aj likvidácia všetkých odpadov s touto zákazkou súvisiacich.
2. Uvedené dielo vykoná zhotoviteľ podľa tejto zmluvy, svojej cenovej ponuky zo dňa \_\_\_\_\_\_\_\_\_\_, projektovej dokumentácie (ktorá tvorí súčasť tejto zmluvy), ako aj požiadaviek objednávateľa a za tým účelom vykoná pre objednávateľa asfaltové a iné obdobné práce, dodá materiál a iné v zmysle svojej ponuky zo dňa: \_\_\_\_\_\_\_\_. Dodávateľ resp. Zhotoviteľ sa zaväzuje vykonať dielo a dodať ho objednávateľovi v termíne dohodnutom v zmluve.
3. Zhotoviteľ sa zaväzuje plniť svoj záväzok osobne. V prípade, ak svoj záväzok (jeho časť) plní zhotoviteľ prostredníctvom tretej osoby, zodpovedá voči objednávateľovi ako keby záväzok (jeho časť) vykonával sám.
4. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.
5. Všetky veci potrebné na vlastné zhotovenie diela obstará zhotoviteľ, dielo zhotoví na vlastné náklady a na svoje nebezpečenstvo a zodpovednosť.

**III.**

###### Čas plnenia

1. Zhotoviteľ je oprávnený a povinný zrealizovať dielo podľa tejto zmluvy v nasledovnom predpokladanom termíne plnenia tejto zmluvy: do 30.10.2022
2. Zhotoviteľ sa zaväzuje, že stavebné práce (t.j. dielo podľa tejto zmluvy) dodá v termíne najneskôr do: 30.09.2022.
3. Zhotoviteľ sa zaväzuje počas realizácie stavby dodržiavať nasledovný časový harmonogram prác:
4. Prevzatie staveniska najneskôr do 2 dní odo dňa vyzvania objednávateľom na prevzatie staveniska (mailom na adresu zhotoviteľa uvedenú v tejto zmluve)
5. Zahájenie prác najneskôr do 2 dní odo dňa prevzatia staveniska,
6. Odovzdanie hotového diela najneskôr do 21 dní odo dňa prevzatia staveniska, hotovým dielom sa rozumie prevzatie diela bez vád v zmysle príslušných právnych predpisov, technických noriem, projektovej dokumentácie a tejto zmluvy.

**IV.**

###### Cena

1. Cena za vykonanie diela podľa tejto zmluvy je po dohode zmluvných strán \_\_\_\_\_\_\_\_\_\_\_\_\_\_\_\_\_\_EUR bez DPH, čo predstavuje \_\_\_\_\_\_\_\_\_\_\_\_\_\_ EUR s DPH. Cena je tvorená ako cena pevná nemenná. Zmena ceny je možná výlučne písomným dodatkom k tejto Zmluve a v súlade so zákonom o verejnom obstarávaní.
2. Objednávateľ sa zaväzuje, že zaplatí zhotoviteľovi na základe jeho vyúčtovania za včas a riadne vykonané a dodané stavebné práce (t.j. za celé dielo) cenu dohodnutú v súlade s touto zmluvou.
3. Akékoľvek zmeny ceny smerom nahor, a teda zmeny, ktorých následkom je zvýšenie ceny diela sú možné len na základe obojstranne (oboma zmluvnými stranami) odsúhlaseného a podpísaného Dodatku k tejto Zmluve.
4. Cena diela, dohodnutá medzi oboma zmluvnými stranami, zahŕňa všetky vykázané a ocenené práce a dodávky, odborné posudky, vyjadrenia, skúšky a ďalšie súvisiace práce zhotoviteľa, ktoré budú potrebné či už pri realizácii alebo potrebné k prevzatiu diela a jeho odovzdaniu do užívania. V cene sú zahrnuté aj náklady na všetky dodávky /napr. / odvoz stavebnej sute – starý asfalt a podobne a jeho uskladnenie na zákonom povolenom mieste (prípadné iné zneškodnenie), za užívanie verejného priestranstva a náklady na všetky potrebné povolenia k užívaniu verejných plôch, iné ktoré zabezpečuje zhotoviteľ.
5. Ak zhotoviteľ neocenil niektorú položku vo výkaze výmer (zadaní), alebo zmenil jej množstvo oproti výkazu výmer, má sa za to, že cenový rozdiel je zahrnutý v iných sadzbách a cenách ostatných položiek ponukovej ceny zhotoviteľa a preto nemá nárok na úhradu v prípade, že neocenená položka, ako aj zmenené množstvo položky boli použité na vykonanie diela zavinením zhotoviteľa.
6. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovávania známe, že je škodlivý, resp. je po záručnej dobe alebo vykazuje iné vady a nedostatky.
7. Zhotoviteľ sa nemôže dovolávať a uplatňovať nároky na zvýšenie ceny diela v prípadoch:

a) vlastných chyb,

b) nepochopenia zadania,

c) nedostatkov riadenia a koordinácie činností pri príprave a realizácii diela,

d) zvýšenia cien dodávok a prác pre dielo.

Zhotoviteľ nesmie zrealizovať prípadné naviac práce bez predchádzajúceho písomného súhlasu objednávateľa a uzatvoreného dodatku k ZoD na tieto práce naviac. V prípade, ak zhotoviteľ vykoná naviac práce bez predchádzajúceho písomného súhlasu objednávateľa, nemá nárok na zaplatenie za takto vykonané práce

**V.**

Platobné podmienky

(1) Zhotoviteľ bude fakturovať dokončené práce jednou faktúrou až po riadnom prevzatí dokončeného diela objednávateľom v súlade s touto zmluvou. Neexistuje možnosť zálohových platieb, rovnako neexistuje možnosť uhrádzania ceny za dielo „priebežne, počas realizácie jednotlivých etáp, mimo výslovnej písomnej dohody zmluvných strán vypracovanej formou písomného dodatku k tejto zmluve.

(2) Faktúry zhotoviteľa budú obsahovať tieto údaje:

- označenie povinnej a oprávnenej osoby, adresa príslušnej prevádzky, sídlo, IČO, IČ DPH,

- dátum uzavretia zmluvy (prípadne i jej číslo),

- číslo faktúry,

- dátum uskutočnenia zdaniteľného plnenia,

- deň odoslania a deň splatnosti faktúry (podľa zmluvy),

- označenie peňažného ústavu a číslo účtu zhotoviteľa, na ktorý sa má platiť,

- fakturovanú sumu s uvedením DPH,

- označenie diela (i fakturovanej časti diela podľa zmluvy);

- pečiatku a podpis osoby oprávnenej fakturovať v mene zhotoviteľa.

1. Ak faktúra nebude obsahovať požadované údaje, je objednávateľ oprávnený ju vrátiť na doplnenie zhotoviteľovi, čím sa preruší splatnosť faktúry a nová splatnosť začína plynúť od doručenia novej faktúry.
2. Splatnosť faktúry je nasledovná:
3. 30 dní odo dňa odovzdania a prevzatia hotového diela.

**VI.**

###### Zodpovednosť za vady

(1) Zhotoviteľ zodpovedá za to, že stavebné práce v zmysle predmetu zmluvy sú vykonané riadne v súlade so zmluvou, príslušnými právnymi predpismi, technickými normami a počas záručnej doby budú mať vlastnosti dohodnuté v zmluve a/alebo obvyklé vlastnosti ktoré od takéhoto diela možno očakávať. Taktiež zhotoviteľ zodpovedá za vady, ktoré predmet diela má v čase jeho odovzdania, ako aj za vady, ktoré sa prejavili po odovzdaní diela.

(2) Zhotoviteľ nezodpovedá za vady diela, ktoré boli spôsobené objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť.

(3) Záručná doba diela je nasledovná a začína plynúť od odovzdania diela objednávateľovi. Počas záručnej doby má objednávateľ právo požadovať a zhotoviteľ povinnosť bezodplatne odstrániť vady diela. Záručná doba na práce je v trvaní 5 rokov .

(4) Objednávateľ sa zaväzuje, že prípadnú reklamáciu vady diela uplatní bezodkladne po jej zistení (najneskôr do 10 pracovných dní) písomne alebo emailom do rúk zástupcu zhotoviteľa.

1. V prípade, ak objednávateľ nereklamoval zjavné vady a nedorobky, zaniká jeho právo zo zodpovednosti za vady a nedorobky a ostatné vady do skončenia záručnej lehoty.
2. Zhotoviteľ je povinný odstrániť vady v čo najkratšom technicky možnom čase. O čase odstránenia vady je povinný upovedomiť Objednávateľa bezodkladne po obdržaní reklamácie. Je povinný tak urobiť písomne alebo emailom.

**VII.**

###### Zmluvné pokuty a InÉ NÁSLEDKY PORUŠENIA POVinností zo zmluvy

(1) Ak zhotoviteľ odovzdá dielo po termíne, zaplatí zmluvnú pokutu vo výške 0,09 % z dlžnej ceny za každý týždeň omeškania až do splnenia zmluvnej povinnosti.

(2) Ak zhotoviteľ nezačne s odstraňovaním vád v čase do 10 dní od ich reklamovania objednávateľom, je povinný zaplatiť zmluvnú pokutu v sume 60 EUR za každý deň omeškania.

(3) Ak sa zhotoviteľ z dôvodov na jeho strane ocitne vo viac ako 15 dňovom omeškaní so začatím alebo vykonaním diela alebo so splnením niektorej z lehôt určených ako hlavné termíny v harmonograme podľa tejto zmluvy, považuje sa to za podstatné porušenie zmluvy a objednávateľ je oprávnený od zmluvy odstúpiť.

**VIII.**

###### Vyššia moc

(1) Pre účely predmetnej zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť účastníci tohto zmluvného vzťahu, napr. živelné pohromy, počasie znemožňujúce technologickému postupu v zmysle príslušnej STN .

(2) Ak sa plnenie predmetnej zmluvy stane nemožným z dôvodu vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času jej plnenia. V prípade, že nebude možná dohoda, môže strana, ktorá sa na vyššiu moc odvolala, odstúpiť od zmluvy. Účinky nastanú dňom doručenia písomnej výzvy účastníkovi vzťahu na jeho poslednú známu adresu.

(3) V prípade nesúhlasu druhej strany so zrušením zmluvy rozhodne súd na návrh tejto strany.

**IX.**

**Ďalšie práva a povinnosti zmluvných strán**

(1) V rámci vykonávania svojho diela podľa tejto zmluvy sa zhotoviteľ zaväzuje:

1. dodržať všetky ustanovenia tejto zmluvy.

b) zabezpečiť, aby počas realizácie diela nedošlo k nežiadúcemu obmedzeniu prevádzky okolitých priestorov,

c) vykonať zameranie a technickú prípravu realizácie diela štandardným spôsobom (aj podľa požiadaviek a podkladov objednávateľa alebo jeho zástupcu),

d) zabezpečiť dodávku materiálu potrebného na realizáciu diela a jeho dopravu vodorovnú a zvislú na miesto montáže,

d) naložiť, odviesť a uložiť na príslušnú organizovanú skládku odpadu, stavebný odpadový, obalový a iný materiál, vzniknutý pri plnení diela podľa tejto zmluvy v zmysle zák. 223/2001 Z.z. v znení neskorších predpisov. Ak zhotoviteľ nesplní uvedenú povinnosť, objednávateľ zabezpečí tieto činnosti u tretích osôb na náklady zhotoviteľa,

e) zabezpečiť, aby všetky prvky, mechanizmy a strojné zariadenia, lešenia použité na vyhotovenie diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných na stavbe (predpísané odborné prehliadky a skúšky VTZ, atď.),

f) zabezpečiť, aby pracovníci vykonávajúci predmet diela mali všetky legislatívou predpísané školenia a skúšky súvisiace s ich pracovným zaradením pri realizácii predmetu plnenia tejto zmluvy zhotoviteľom,

g) vykonať dielo vo vlastnom mene, na vlastnú zodpovednosť a s riadnou odbornou starostlivosťou, dodržiavať všetky bezpečnostné a iné opatrenia v zmysle príslušných platných právnych predpisov, noriem a požiadaviek objednávateľa. Zhotoviteľ zabezpečuje bezpečnosť a ochranu zdravia pri práci svojich pracovníkov a bezpečnú prevádzku svojich technických zariadení na stavenisku pri prácach na stavbe v priebehu vykonávania diela v zmysle platných právnych predpisov Slovenskej republiky,

h) dodržať všetky záväzné i doporučené (nezáväzné) STN súvisiace s predmetom tejto zmluvy, to znamená, že treba dodržať sústavu STN,

i) v plnom rozsahu zodpovedá za bezpečnosť a ochranu zdravia všetkych osôb v priestore staveniska a vykoná také bezpečnostné opatrenia, aby nedošlo k ohrozeniu osôb v okolí staveniska na verejnom priestranstve. Zabezpečí vo svojej réžii pracovníkov osobnými ochrannými pomôckami pre ochranu zdravia. Odborné práce musia byť vykonané len pracovníkmi zhotoviteľa alebo jeho dodávateľov, ktorí majú príslušnú kvalifikáciu na vykonanie týchto prác.

(2) Za riadne vykonanie celého diela zhotoviteľom sa pre účely tejto zmluvy považuje kvalitné, riadne, včasné a úplné dokončenie všetkých prác tvoriacich predmet diela, vrátane písomného odovzdania celého diela zhotoviteľom a prevzatie celého diela v mieste vykonania diela objednávateľom, vrátane odovzdania a prevzatia dokladov podľa tejto zmluvy a všetkých ďalších potrebných dokladov a písomností preukazujúcich riadne ukončenie diela. Zhotoviteľ odovzdá objednávateľovi včas všetky doklady, ktorými preukazuje funkčnosť diela a jeho komponentov.

(3) Vadou alebo nedorobkom diela sa rozumie odchýlka od kvality, rozsahu a parametrov diela stanovených touto zmluvou a všeobecne záväznými technickými normami a predpismi i technologickým predpisom zhotoviteľa a všeobecnými technologickými predpismi, alebo písomnými podmienkami a usmerneniami príslušného úradu ako aj chýbajúci doklad alebo písomnosť, ktorú podľa tejto zmluvy je zhotoviteľ povinný predložiť objednávateľovi pri písomnom odovzdaní diela alebo časti diela.

(4) Zhotoviteľ je povinný viesť stavebný denník (ďalej len „SD“) v origináli s dvomi kópiami, a to odo dňa prevzatia staveniska. SD bude uložený na stavbe u stavbyvedúceho a prístup k SD bude zabezpečený počas celej pracovnej doby. Zhotoviteľ poveruje konať vo veciach súvisiacich s technicko–organizačným zabezpečením stavebných prác pri vykonávaní diela svojich pracovníkov:

(5) Zariadenie staveniska a jeho vybavenie i vybudovanie si zabezpečí zhotoviteľ na vlastné náklady. Tieto náklady sú zahrnuté v cene za dielo.

**X.**

###### Spoločné a záverečné ustanovenia

(1) Objednávateľ je oprávnený vykonať kontrolu diela u zhotoviteľa podľa jeho vlastného uváženia, a tiež na kontrolných dňoch určených zhotoviteľom po ich predchádzajúcej vzájomnej dohode.

(2) Účastníci zmluvného vzťahu sa zaväzujú, že obchodné a technické informácie, ktoré im boli zverené, nesprístupnia tretím osobám, bez písomného súhlasu druhej zmluvnej strany, alebo tieto informácie nepoužijú pre iné účely než sú dohodnuté v zmluve.

(3) Zmluva je uzavretá okamihom, kedy je posledný súhlas s obsahom návrhu zmluvy doručený druhej zmluvnej strane. Meniť alebo doplňovať obsah tejto zmluvy je možné len vo forme písomných dodatkov, ktoré budú platné, ak budú potvrdené a podpísané obidvoma zmluvnými stranami.

(4) Ak sa vyskytnú otázky neriešené touto zmluvou, použijú sa primerane ustanovenia Obchodného zákonníka.

(5) Neoddeliteľnou súčasťou tejto zmluvy je jej príloha - ponuka zhotoviteľa (uchádzača) vrátane výkazu výmer.

1. Táto zmluva je vypracovaná v dvoch exemplároch, z ktorých jeden je pre zhotoviteľa a jeden pre objednávateľa.
2. Táto zmluva sa stane platnou a účinnou deň nasledujúci po dni jej zverejnenia na webovom sídle objednávateľa.

V Revúcej, dňa .................... V , dňa ....................

..................................................... ....................................................

 objednávateľ zhotoviteľ